Wikiloc - 223. Senderisme en tren: St. Pere i St. Jaume de Vallhonesta i Puigsoler (100 Cims) des de St. Vicenç de Castellet
Senderisme en tren
Senderisme en tren on Wikiloc
223. Senderisme en tren: St. Pere i St. Jaume de Vallhonesta i Puigsoler (100 Cims) des de St. Vicenç de Castellet on Wikiloc

223. Senderisme en tren: St. Pere i St. Jaume de Vallhonesta i Puigsoler (100 Cims) des de St. Vicenç de Castellet
LA TRAVESSA Agradable sortida circular des de Sant Vicenç de Castellet (9.274 hab. Bages) que ens ha deixat una bona sensació de boca. Tot i que esperàvem caminar per un espai semblant a la serra del Cul de Portadora, prop de Monistrol (unes muntanyes amb excel·lents vistes però farcides de pistes i de vegetació poc boscosa), aquí ens hem trobat sovint caminant per corriols, alguns careners, i sempre envoltats d'una vegetació espessa que abastava bona part de les panoràmiques del nostre voltant. Les ermites de Sant Pere i de Sant Jaume de Vallhonesta, les masies encara habitades de la vall i d'altres d'abandonades com la de Cal Serra, afegeixen un extra a la sortida. Recomanem fer la travessa en el mateix sentit que l'hem penjada, i si es pot, fer-la un matí de festiu si volem tenir possibilitats de trobar ambdues esglésies obertes. Si amb aquests al·licients no en teniu prou, a més a més farem un 100 Cims, el Puigsoler, una muntanya modesta de poc més de 500 m d'alçada situada prop de la zona nord del límit del parc natural de Sant Llorenç. La zona està plena de barraques de pedra en sec. En veurem molt poques, però un parell de senders locals sí que les visiten. Nosaltres seguirem bàsicament el GR-4, que evita les barraques de Serracanta però passa per Sant Pere de Vallhonesta. L'únic però que us puc fer veure de la ruta és que des del coll de Sant Bernat (Mirador) fem la mateixa ruta de pujada que al descens. Tot i això, paga la pena el circuit. Podeu veure en aquest enllaç una foto esfèrica nostra del Puigsoler a Google Street View. ELS SENDERNS Fins a Sant Jaume de Vallhonesta seguirem sempre el GR-4 en la etapa entre Sant Vicenç de Castellet i El Pont de Vilomara. De tornada, baixant del cim del Puigsoler, ens afegirem de nou al GR al mirador de Sant Bernat, des d'on desfarem els 2,7 km que hem de pujada fins a l'estació de Sant Vicenç de Castellet. El tram entre Sant Pere de Vallhonesta i el mas abandonat de Can Serra es fa sense seguir cap sender ni marca. Quan el vam fer tampoc hi havia indicadors a les cruïlles. Tot i que no té complicacions, cal estar atents als encreuaments. - GR-4 Etapa 10: El Pont de Vilomara a St. Vicenç de Castellet - SL C-53 Sant Vicenç de Castellet - Sant Vicenç de Castellet - SL C-61 El Pont de Vilomara - El Pont de Vilomara ELS TRENS Sant Vicenç de Castellet té estacions tan de Rodalies com dels Ferrocarrils de la Generalitat. La línia més pràctica per aquest sortida, per situar-se més a llevant, en direcció a la ruta, és la de Rodalies. Però si venim amb els FGC, només haurem de caminar 500 m fins al monument a la Mare, tan solss 300 metres més que sortim des de l'estació de Rodalies. Podeu consultar en el següent enllaç els HORARIS DE RODALIES DE CATALUNYA. I aquí els HORARIS DELS FERROCARRILS DE LA GENERALITAT.